ગુજરાતમાં ચૂંટણીના પડઘમ જોરશોરથી વાગી રહ્યા છે ત્યારે હવે પ્રથમ તબક્કાની ચૂંટણી સાવ નજીક છે. પ્રથમ તબક્કાનું મતદાન 9 તારીખના રોજ થવાનું છે ત્યારે ભારતના ચૂંટણી કમિશ્નર એ.કે જોતિ 10 લોકોની ટીમ સાથે ગુજરાતની મુલાકાત લેનાર છે. જે અંતર્ગત આવતી કાલથી બે દિવસ માટે એટલે કે, 2જી તથા 3જી ડિસેમ્બરના રોજ 10 લોકોની ટુકડી ગુજરાત ચૂંટણીની તૈયારીઓની સમીક્ષા કરશે. તેમજ તેમના પ્રાથમિક કાર્યક્રમ પ્રમાણે તેઓ શનિવારે સવારે એનેક્ષી ખાતે વિવિધ રાજકીય પક્ષો સાથે મુલાકાત કરશે.